Kims Komonss

Kims Komonss (;  Lankastera —  Mesa) bija ASV starptautiskais meistars šahā (1976).

 Biogrāfija 
1971. gadā uzvarējis Kalifornijas štata šaha čempionātā, apsteidzot Džeimsu Tardžanu. 1974. gadā kopā ar Pīteru Bijasasu dalījis pirmo vietu American Open starptautiskajā šaha turnīrā. 1976. gadā uzvarējis trīs turnīros Bulgārijā: Varnā, Plovdivā un Primorsko.

Pārstāvējis ASV komandu lielākajos komandu šaha turnīros:
 Pasaules šaha olimpiādē piedalījies 1976. gadā un gan komandu, gan individuālā  vērtējumā izcīnījis zelta medaļas;OlimpBase :: Men's Chess Olympiads :: Kim Commons
 Pasaules studentu šaha čempionātā piedalījies 2 reizes (1972, 1977).OlimpBase :: World Student Team Chess Championship :: Kim Commons

Par panākumiem turnīros FIDE 1976. gadā Komonsam piešķīrusi starptautiskā meistara (IM) nosaukumu.

Vēlākajos gados nav turpinājis savu šahista karjeru. Beidzis Kalifornijas Universitāti ar bakalaura grādu fizikā. Mūža otrajā pusē dzīvojis Arizonā, kur bijis Mesas pilsētas mūzikas kluba Club Red dibinātājs un īpašnieks.Club Red Owner Kim Commons Passes Away

 Atsauces 

 Ārējās saites 

Kategorija:1951. gadā dzimušie
Kategorija:2015. gadā mirušie
Kategorija:Kalifornijā dzimušie
Kategorija:ASV šahisti